pythainlp/thai-wiki-dataset-v4 huggingface dataset:
โฟลรันเต กอนเดส

โฟลรันเต กอนเดส (Florante Condes) หรือโฟลรันเต กูซี กอนเดส จูเนียร์ (Florante Gusi Condes Jr.) เกิดเมื่อ 20 พฤษภาคม พ.ศ. 2523 ที่รอมบลอน ฟิลิปปินส์ สถิติการชก 37 ครั้ง ชนะ 27 (น็อก 23) เสมอ 1 แพ้ 9 
ประวัติ.
กอนเดสขึ้นชกมวยสากลครั้งแรกเมื่อ 15 มิถุนายน พ.ศ. 2545 ชนะน็อกรูเบน บีโยเนส ยก 2 จากนั้น ขึ้นชกชนะเป็นส่วนใหญ่ที่ฟิลิปปินส์ รวมทั้งเคยชนะน็อก ซอนนี บอย จาโร ยก 2 ต่อมาได้ครองแชมป์ฟิลิปปินส์รุ่นมินิมัมเวตเมื่อ 10 ธันวาคม พ.ศ. 2548 ชนะน็อก ฟิลิป พาร์คอน ยก 6 และป้องกันแชมป์ไว้ได้ 4 ครั้ง แล้วจึงขึ้นชิงแชมป์โลกรุ่นมินิฟลายเวต IBF เมื่อ 7 กรกฎาคม พ.ศ. 2550 ชนะคะแนน โมฮัมหมัด รัชแมน ที่อินโดนีเซีย โดยสามารถชกรัชแมนลงไปนับแปดได้ในยกที่ 3 และ 10 แต่พอป้องกันแชมป์ครั้งแรกเมื่อ 14 มิถุนายน พ.ศ. 2551 ที่เม็กซิโก กอนเดสเป็นฝ่ายแพ้คะแนนโดยเทคนิค ราอูล การ์เซียไป กอนเดสยังคงขึ้นชกอย่างต่อเนื่อง จนได้มาชิงแชมป์ WBC เข็มขัดเงินรุ่นมินิมัมเวตเมื่อ 24 มิถุนายน พ.ศ. 2554 แพ้คะแนน วันเฮง มีนะโยธิน ที่ไทย จากนั้นไปชิงแชมป์โลกรุ่นมินิมัมเวต IBO เมื่อ 22 กันยายน พ.ศ. 2555 แพ้คะแนน เฮกกี้ บุดเลอร์ ที่ แอฟริกาใต้ ชิงแชมป์เงา WBC เอเชียรุ่นมินิมัมเวตเมื่อ 8 ธันวาคม พ.ศ. 2555 แพ้คะแนน ดอนนี มาเบา ไม่ได้แชมป์ กอนเดสได้ครองแชมป์อีกครั้งเมื่อ 15 มีนาคม พ.ศ. 2557 เมื่อชิงแชมป์ IBF แพนแปซิฟิกรุ่นมินิมัมเวตที่ว่าง ชนะน็อกคริส อัลฟานเต ยก 7 ปัจจุบัน กอนเดสยังคงชกมวยอยู่
กงไฉ่

กงไฉ่ หรือ ก๊งฉ่าย (เพ็งอิม: gong3 cai3) เป็นผักดองแบบจีนที่เป็นที่นิยมตั้งแต่สมัยราชวงศ์ซ้อง นำใจผักของผักโสภณมาหั่นเป็นชิ้น ตากแดดให้สลด นำไปเคล้าเกลือ ทับด้วยของหนักจนแห้ง จากนั้นนำมานวดกับน้ำตาล เกลือ เหล้าจีน ข่าป่น เต้าซี่ อัดใส่ขวดไว้ 1 เดือน จึงรับประทานได้
ซินนิสเตอร์ เกตส์

ไบรอัน เอลวิน เฮเนอร์ จูเนียร์  หรือเป็นที่รู้จักในชื่อ ซินนิสเตอร์ เกตส์  หรือเรียกสั้น ๆ ว่า ซิน เกิดเมื่อวันที่ 7 กรกฎาคม ค.ศ. 1981 ที่ฮันติงตันบีช รัฐแคลิฟอร์เนีย เขาเป็นนักดนตรีชาวอเมริกัน เป็นที่รู้จักดีในฐานะมือกีตาร์นำและนักร้องประสานของวงดนตรีเฮฟวีเมทัลที่ชื่อ อะเว็นจด์เซเวนโฟลด์
ฟุตบอลทีมชาติเวียดนามใต้

ฟุตบอลทีมชาติเวียดนามใต้  เป็นฟุตบอลทีมชาติของ เวียดนามใต้ ควบคุมโดยสมาคมฟุตบอลเวียดนาม (ปัจจุบันตือ สหพันธ์ฟุตบอลเวียดนาม) ระหว่าง พ.ศ. 2492 - 2518 เวียดนามใต้ได้เข้าร่วมการแข่งขันเอเชียนคัพใน พ.ศ. 2499 และ 2503 และเข้าร่วมแข่งขันฟุตบอลโลกรอบคัดเลือก พ.ศ. 2517 
ทีมฟุตบอลนี้สิ้นสุดลงเมื่อ เวียดนามเหนือและเวียดนามใต้ได้รวมกันเป็น สาธารณรัฐสังคมนิยมเวียดนาม ต่อมา ใน พ.ศ. 2534 ได้กลายเป็น "ฟุตบอลทีมชาติเวียดนาม" (ไม่มีการแข่งขันระหว่าง พ.ศ. 2519 - 2533)
แซกกี เวนเจนซ์

แซกคารี เจมส์ เบเกอร์  หรือเป็นที่รู้จักในชื่อ แซกกี เวนเจนซ์,  เกิดเมื่อวันที่ 11 ธันวาคม ค.ศ. 1981 เขาเป็นนักดนตรีชาวอเมริกัน เป็นที่รู้จักดีในฐานะมือกีตาร์ริทึ่ม นักร้องประสาน และสมาชิกก่อตั้งของวงดนตรีเฮฟวีเมทัลอเมริกันที่ชื่อ อะเว็นจด์เซเวนโฟลด์
ไดร์สเตรตส์

ไดร์สเตรตส์  เป็นวงดนตรีร็อคจากประเทศอังกฤษ ก่อตั้งในปี 1977 ประกอบด้วยมาร์ก นอฟเลอร์ (Mark Knopfler) ร้องนำและมือกีตาร์หลัก, เดวิด นอฟเลอร์ (David Knopfler) น้องชายของมาร์ก มือริทึมกีตาร์ และร้องประสาน, จอห์น อิลส์ลีย์ (John Illsley) มือเบสและร้องประสาน และพิกค์ วิตเทอร์ส (Pick Withers) มือกลองและเครื่องเคาะอื่น วงไดร์ สเตรทส์ ได้ออกผลงานดนตรีหลากหลายแนวไม่ว่าจะเป็น แจ๊ส, โฟล์ค และบลูส์ แม้ว่าวงจะก่อตั้ง ในช่วงกระแสนิยมพังค์ร็อก แต่ไดร์ สเตรทส์ ก็สามารถทำผลงานดนตรีให้เกิดความแตกต่างกับพังค์ได้อย่างชัดเจน จนสามารถเรียกกระแสดนตรีรูทส์ร็อก (Roots rock) ขึ้นมาได้ อย่างอัลบั้ม บราเดอร์สอินอาร์ม (Brothers in Arms) สามารถจำหน่ายได้มากกว่า 30 ล้านก็อปปี้ นับเป็นสถิติการขายเพลงบนแผ่นซีดี หรือ คอมแพ็กต์ดิสก์ ได้ถึงหลักล้านเป็นครั้งแรกอีกด้วย 
พวกเขากลับมาเป็นหนึ่งในวงที่ประสบความสำเร็จทั่วโลกมากที่สุดวงหนึ่ง ด้วยยอดจำหน่ายอัลบั้มกว่า 120 ล้านชุด ไดร์ สเตรทส์ ได้รับรางวัลมากมายตลอดช่วงเวลาในวงการ ไม่ว่าจะเป็น 4 รางวัลแกรมมี, 3 รางวัล บริตอะวอดส์ - ด้วยการชนะถึงสองครั้ง และ 2 รางวัลเอ็มทีวีวิดีโอมิวสิกอะวอดส์ มีผลงานเพลงที่เป็นที่รู้จักกันดีอาทิเช่น "Sultans of Swing", "Lady Writer", "Romeo and Juliet", "Tunnel of Love", "Telegraph Road", "Private Investigations", "Money for Nothing", "Walk of Life", "So Far Away", "Your Latest Trick" และ "Brothers in Arms". 
จากการอ้างอิงของกินเนสบุ๊คเกี่ยวกับการจัดอัลบั้มฮิตในสหราชอาณาจักร ไดร์ สเตรทส์ ได้ถูกจัดไว้ว่า สามารถยืนหยัดบนยูเคอัลบั้มชาร์ท (UK albums chart) ได้นานถึง 1,136 สัปดาห์ เป็นอันดับตลอดกาลที่ 5 ตลอดเวลา 15 ปี ไดร์ สเตรทส์ ได้ออกอัลบั้มมาถึง 5 อัลบั้ม ก่อนจะแตกตัวออกไปในปี 1988 แต่ก็กลับมารวมอีกครั้งในปี 1991 และได้ออกอัลบั้ม ซึ่งถือว่าเป็นอัลบั้มสุดท้ายของวง ก่อนที่จะแตกตัวเป็นการถาวรในปี 1995 เมื่อมาร์ก นอฟเลอร์ ปลีกตัวมาเป็นศิลปินเดี่ยวเต็มตัว
ไลฟ์อินดิแอลบีซีแอนด์ไดมอนส์อินเดอะรัฟ

ไลฟ์อินดิแอลบีซีแอนด์ไดมอนส์อินเดอะรัฟ  เป็นอัลบั้มบันทึกการแสดงสดชุดแรก ดีวีดี และอัลบั้มรวมเพลงโดยวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเมื่อวันที่ 16 กันยายน พ.ศ. 2551 โดยวอร์เนอร์บราเธอร์สเรเคิดส์ ดีวีดีบันทึกการแสดงสดเป็นการแสดงของวงในวันที่ 10 เมษายน พ.ศ. 2551 ที่ลองบีชอาเรนา ในงานเทสต์ออฟเคออสทัวร์ โดยซีดีประกอบด้วยหน้าบีที่ไม่เคยได้ออกจำหน่ายมาก่อนหน้า ที่ได้บันทึกในระหว่างที่ทำผลงานอัลบั้ม "อะเว็นจด์เซเวนโฟลด์" รวมทั้งเพลงเวอร์ชันคัฟเวอร์อีกด้วย
สหพันธ์สาธารณรัฐสังคมนิยมโซเวียตทรานส์คอเคซัส

สหพันธ์สาธารณรัฐสังคมนิยมโซเวียตทรานส์คอเคซัส  เป็นสาธารณรัฐของสหภาพโซเวียตตั้งแต่ในปี ค.ศ. 1922-1936 ประกอบด้วยประเทศอาร์มีเนีย, ประเทศอาเซอร์ไบจาน และประเทศจอร์เจีย ซึ่งได้รับการแบ่งแยกออกจากรัสเซียโดยเทือกเขาคอเคซัส ก่อนหน้านี้เป็นที่รู้จักกันในชื่อสาธารณรัฐทรานส์คอเคซัส
แอปเปิลวอตช์

แอปเปิลวอตช์  เป็นสมาร์ตวอตช์ของบริษัทแอปเปิลที่ทิม คุก ได้ประกาศออกมาอย่างเป็นทางการในวันที่ 9 กันยายน พ.ศ. 2557 แอปเปิลวอตช์จะมีหน้าที่ในการติดตามการออกกำลังกายและการดูแลสุขภาพ ซึ่งจะมีออกมาจำหน่ายอยู่ 3 รูปแบบด้วยกัน โดยจะใช้งานร่วมกับไอโฟน 5 ขึ้นไป และอุปกรณ์รุ่นที่ทำงานบนระบบปฏิบัติการไอโอเอส 8.2 ในช่วงต้นปี พ.ศ. 2558
คุณสมบัติ.
แอปเปิลวอตช์สามารถรับโทรศัพท์ได้รวมทั้งรับข้อความจาก iMessage หรือข้อความสั้น ที่สำคัญสามารถติดตามการออกกำลังกาย การดูแลสุขภาพ และใช้คุณลักษณะที่มีในไอโอเอส 8 เรียกว่า "แฮนด์ออฟ" ซึ่งต้องมีอุปกรณ์อื่นที่เข้ากันได้
การออกแบบ.
แอปเปิลวอตช์จะมีสองขนาดคือ 38 มิลลิเมตร และ 42 มิลลิเมตร และจะมีอยู่สามรูปแบบด้วยกัน แอปเปิลวอตช์มีหน้าจอสัมผัสไวต่อแรงกดที่สามารถแยกแยะความแตกต่างระหว่างการแตะกับการกดได้ รวมทั้งมีปุ่มหมุนที่เรียกว่าดิจิทัลคราวน์ (digital crown) ซึ่งสามารถเลื่อนหรือดึงภาพเข้าออกและกดเพื่อกลับไปยังหน้าจอหลัก นอกจากนี้ยังมีปุ่มสำหรับการแสดงรายชื่อผู้ติดต่ออีกด้วย แอปเปิลวอตช์ชาร์จไฟโดยการชาร์จแบบ inductive charging โดยใช้สายเคเบิลที่คล้ายกับแมคเซฟซึ่งเป็นสายสำหรับแล็ปท็อปตระกูลแมคบุ๊ก และทางแอปเปิลได้ออกแบบรูปแบบตัวอักษรใหม่ที่ชื่อว่า แซนแฟรนซิสโก (San Francisco) สำหรับแอปเปิลวอตช์ที่จะช่วยให้ผู้ใช้อ่านข้อความบนหน้าจอแสดงผลขนาดเล็กได้
เทคโนโลยี.
แอปเปิลวอตช์ได้ใช้ชิปประมวลผลเอส 1 ชิปรุ่นใหม่จากแอปเปิล ซึ่งกล่าวว่าเป็น "สถาปัตยกรรมคอมพิวเตอร์ทั้งหมดในชิปตัวเดียว" นอกจากนี้ยังใช้ "แทปติกเอนจิน" (Taptic Engine) เพื่อกระตุ้นบริเวณข้อมือเมื่อมีการได้รับแจ้งเตือน และมีเครื่องวัดอัตราการเต้นของหัวใจ แอปเปิลวอตช์เข้ากันได้กับไอโฟน 5, ไอโฟน 5ซี, ไอโฟน 5เอส, ไอโฟน 6 และไอโฟน 6 พลัส หรืออุปกรณ์ที่ใช้ไอโอเอส 8.2 หรือใหม่กว่า โดยการเชื่อมต่อผ่านทางวายฟายหรือบลูทูท 4
เจมี โนเบิล

เจมส์ กิบสัน (James Gibson; 23 ธันวาคม ค.ศ. 1976) เป็นนักมวยปล้ำอาชีพชาวอเมริกันที่รู้จักกันในนาม เจมี โนเบิล (Jamie Noble) ที่เซ็นสัญญากับWWEทำหน้าที่เป็นเจ้าหน้าที่ผู้ผลิต และเคยเป็นสมาชิกของกลุ่มดิออธอริตี และยังเป็นส่วนหนึ่งของ J&J Security ร่วมกับ โจอี เมอร์คิวรี เป็นอดีตแชมป์ HWA Cruiserweight Championship และแชมป์ WWE Cruiserweight Championship
พูดลอยลอย

"พูดลอยลอย" เป็นซิงเกิลของนักร้อง อัสนี โชติกุล กับค่ายสหภาพดนตรี ประพันธ์เนื้อร้องโดย นิติพงษ์ ห่อนาค แต่งทำนองโดย ชาตรี คงสุวรรณ และเรียบเรียงโดย ชาตรี คงสุวรรณ, อัสนี โชติกุล โดยซิงเกิลนี้เป็นงานที่อยู่ภายใต้โครงการ “CAN” ซึ่งเป็นชื่อย่อของ Chatree (ชาตรี คงสุวรรณ), Asanee (อัสนี โชติกุล), Nitipong (นิติพงษ์ ห่อนาค) ซึ่งจะมีส่วนร่วมหลักของโครงการนี้ โดยเนื้อหาของเพลงนั้น สื่อถึงยอมรับว่า อยากได้คืนมา ยอมรับว่าคิดถึง ยอมรับว่าอิจฉา...แต่ไม่อยากยอมรับความจริ­งว่า...ยังรอเธออยู่ เพลงนี้ออกจำหน่ายในวันที่ 14 มิถุนายน พ.ศ. 2555 และมิวสิกวิดีโอเผยแพร่เมื่อวันที่ 11 กรกฎาคม พ.ศ. 2555 กำกับโดย ดล ผดุงวิเชียร โดยมี อนันดา เอเวอร์ริ่งแฮม และมนัสนันท์ พันเลิศวงศ์สกุล มาร่วมแสดงด้วย
การตอบรับ.
เพลง "พูดลอยลอย" ได้อันดับสูงสุด 10 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 8 กันยายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อาราชิยามะ

อาราชิยามะ (; โรมาจิ: "Arashiyama"; : ภูเขาวายุ) เป็นพื้นที่ชานเมืองทางตะวันตกของนครเกียวโต ประเทศญี่ปุ่น พื้นที่บริเวณนี้เป็นทิวเขาขนานไปกับแม่น้ำโออิ ซึ่งมีทัศนียภาพที่งดงามและดึงดูดนักท่องเที่ยวได้จำนวนมาก นอกจากนี้ อาราชิยามะยังได้รับการขึ้นทะเบียนเป็นหนึ่งในอุทยานประวัติศาสตร์ของชาติญี่ปุ่น
การเดินทาง.
จากตัวเมืองเกียวโตสามารถเดินทางสู่อาราชิยามะได้โดยรถไฟฟ้าเคฟูกุ และจากสถานีคัตสึระโดยรถไฟฮันกีว สายฮันกีวอาราชิยามะ ซึ่งที่สถานีคัตสึระนี้ยังมีรถไฟเชื่อมต่อกับสถานีคาราซูมะ ที่สามารถเดินทางไปในตัวเมืองเกียวโต หรือจะเดินทางไปยังนครโอซากะได้
ศดานันท์ บาเล็นซิเอก้า

ศดานันท์ บาเล็นซิเอก้า ชื่อเล่น มารีน่า (เกิด 21 มีนาคม พ.ศ. 2539) เป็นนักแสดง นักร้อง และนางแบบลูกครึ่งไทย-สเปน เป็นที่รู้จักจากบทบาทฝาแฝดชาย-หญิง "ขวัญเอย" และ "ขวัญมา" จากละครเรื่อง "ซ่อนเงารัก" และเป็นน้องสาวของมาร์กี้ ราศรี บาเลนซิเอก้า
ประวัติ.
มารีน่าเกิดเมื่อวันที่ 21 มีนาคม พ.ศ. 2539 เป็นบุตรสาวของคุณพ่อ ดานิเอล บาเล็นซิเอก้า (เสียชีวิตแล้ว) และคุณแม่เหน่ง อรศรี บาเล็นซิเอก้า ฮอนโนลด์ (พูลขวัญ) อดีตนางงามและนางแบบ จบการศึกษาระดับมัธยมปลายจาก โรงเรียนนานาชาติบรอมส์โกรฟ และ โรงเรียนนานาชาติร่วมฤดี และปัจจุบันจบการศึกษาจาก คณะบริหารธุรกิจ มหาวิทยาลัยอัสสัมชัญ และเป็นน้องสาวของมาร์กี้ ราศรี บาเล็นซิเอก้า
มารีน่าก้าวเข้าสู่วงการในรายการ ตีท้ายครัว เมื่อวันที่ 14 ธันวาคม 2554 ทางช่อง 3 ซึ่งในตอนนั้นมารีน่ามีอายุเพียง 15 ปี
ในปี 2556 มารีน่าในวัย 17 ปีได้เข้าประกวด "เอเชี่ยน ซูเปอร์โมเดล คอนเทสต์ 2013" ปรากฏว่ามารีน่าได้อันดับ 4 ในรายการนี้มาครอง ต่อมามารีน่าได้เซ็นสัญญาเป็นนักแสดงกับ บรอดคาซท์ ไทย เทเลวิชั่น ของหน่อง อรุโณชา ภาณุพันธ์ โดยได้แสดงละครเรื่อง"น้องใหม่ร้ายบริสุทธิ์" เป็นเรื่องแรกในบท "มารีน่า" หลังจากนั้นจึงได้มาแสดงละครยาวเรื่องแรกคือ "มาดามดัน" ในบทบาท "ตุลยา" คู่กับอินดี้ อินทัช เหลียวรักวงศ์ ในปี 2558 มารีน่าได้แสดงละครเรื่อง "สายลับสามมิติ" รับบท "เจนจิรา" คู่กับ ปีเตอร์ เดนแมน
ในปี 2563 มารีน่าได้รับบทนำเป็นครั้งแรกในละครเรื่อง "ซ่อนเงารัก" รับบทฝาแฝดชาย-หญิง "ขวัญเอย" และ "ขวัญมา" ซึ่งเป็นการแสดงต่อจาก อรเณศ ดีคาบาเลส ในตอนที่ 9 - 17 (ตอนจบ) หลังจากตัวละครได้ทำการผ่าตัดศัลยกรรมเปลี่ยนใบหน้าหลังจากเกิดอุบัติเหตุไฟไหม้
บันทึกหน้าสุดท้าย

"บันทึกหน้าสุดท้าย" เป็นซิงเกิลที่ 4 ของนักร้อง ธงไชย แมคอินไตย์ จากสตูดิโออัลบั้มของ "หาดทราย สายลม สองเรา" (2529) ประพันธ์เนื้อร้องโดย เรวัต พุทธินันทน์ แต่งทำนองโดย จาตุรนต์ เอมซ์บุตร และได้ถูกนำมาเป็นเพลงประกอบภาพยนตร์ของ "ด้วยรักและผูกพัน" ในปี พ.ศ. 2529
ชาร์ต.
 <br clear="all">
เวอร์ชันคัฟเวอร์.
เวอร์ชันบิ๊กแอส.
ในปี พ.ศ. 2552 เพลง "บันทึกหน้าสุดท้าย" ถูกขับร้องใหม่โดยวงบิ๊กแอส โดยเรียบเรียงดนตรีใหม่โดย บิ๊กแอส ออกจำหน่ายในวันที่ 26 มิถุนายน พ.ศ. 2552 โดยเพลงนี้ถูกรวมใน "Play" อัลบั้มโปรเจกเฉลิมฉลองครบรอบ 25 ปีของจีเอ็มเอ็ม แกรมมี่
สมาคมฮินดูธรรมสภา

สมาคมฮินดูธรรมสภา หรือ วัดวิษณุ ยานนาวา เป็นโบสถ์พราหมณ์ลัทธิไวษณพ ตั้งอยู่เยื้องกับวัดปรก เขตสาทร กรุงเทพมหานคร สร้างขึ้นเพื่อเป็นเทวสถานของพระวิษณุและเทพเจ้าในศาสนาฮินดู
สถาปัตยกรรมและศิลปกรรม.
ลักษณะสถาปัตยกรรมของเทวสถานเป็นแบบอินเดียเหนือ สังเกตได้จากหลังคาศิขร ศิลปะอินเดียเหนือ สร้างแบบเรียบง่ายสีขาว โดยเมื่อเขาไปตรงกลางมีซุ้มเทพประธานของวัดนี้ คือ พระวิษณุและพระลักษมี โดยประทับพร้อมกันบนอนันตนาคราช ณ เกษียรสมุทร เป็นองค์ประธานภายในวัด โดยถัดมาด้านซ้ายมือของเทพองค์ประธาน เป็นซุ้มพระกฤษณะ และพระแม่ราธา ถัดออกไปริมสุดด้านขวามือเป็นซุ้ม พระพุทธรูป
ส่วนทางด้านขวามือของเทพองค์ประธานคือ พระรามและนางสีดา และซุ้มพระหนุมาน และ ด้านริมหน้าต่างด้านขวามือเป็นซุ้มที่ประดิษฐาน พระแม่ทุรคา ส่วนด้านซ้ายมือริมหน้าต่างเป็นที่ประดิษฐานพระพิฆเนศ พร้อมทั้งพระนางพุทธิและพระนางสิทธิ ชายาของพระพิฆเนศโดยด้านข้างของโบสถ์ด้านล่าง ซึ่งเป็นเทวสถานขนาดย่อมที่ประดิษฐานเทพเจ้าอีกหลายองค์ ได้แก่ “ศาลพระพรหม” และ
อย่าเอาเขามาเกี่ยวเรื่องนี้

"อย่าเอาเขามาเกี่ยวเรื่องนี้" เป็นซิงเกิลที่ 4 ของ นิว-จิ๋ว คู่ศิลปินดูโอจากเวทีเดอะสตาร์ ค้นฟ้าคว้าดาว จากอัลบั้ม "Signature" ประพันธ์เนื้อร้องและแต่งทำนองโดย แมนสรวง สุรางครัตน์ และเรียบเรียงโดย บวรภัส จินต์ประเสริฐ โดยเนื้อหาของเพลงนั้น พูดถึงเมื่อคนสองคนที่กำลังมีปัญหากัน และมีอีกหนึ่งคนก้าวเข้ามาในชีวิต ฝ่ายหนึ่งอาจคิดว่าเป็นเพราะอีกคนที่เข้าม­า ทำให้สถานการณ์ความรักระหว่างคนทั้งคู่แย่­ลง แต่จริงๆแล้ว ไม่ต้องโทษคนอื่น เพราะความรักเป็นเรื่องของคนสองคน ปัญหาที่เกิดขึ้นไม่เกี่ยวกับคนอื่นเลย
มิวสิกวิดีโอ.
มิวสิกวิดีโอนี้ เผยแพร่ครั้งแรกในวันที่ 11 พฤศจิกายน พ.ศ. 2556 ถ่ายทำกันที่ย่านลาดพร้าว โดยฉากแรกของ เจสซี่ (เจสสิก้า ภาสะพันธ์) -แฟร์ (กันต์ดล อะคาซาน) เป็นฉากที่เจสซี่เครียด เศร้า และต้องร้องไห้แต่แฟร์กลับต้องแสดงสีหน้าท่าทางทำให้เจสซี่ยิ้มได้ซึ่งก็ได้ผลเพราะเจสซี่ขำจริงที่แฟร์เล่นหน้าทะเล้นตาเหร่ซะสมจริงไม่เหลือคราบหล่อใช้เวลาไม่นานก็ผ่าน ฉากต่อมาเป็นฉากที่ ตั้ม (อดุลย์ เจริญรัศมีเกียรติ) โผล่มากลางวงสังสรรค์ของเจสซี่ทำหน้ากวนๆใส่ทุกคนจนเจสซี่รับไม่ได้เดินหนีไปฉากนี้เล่นยาวใช้เวลาไม่นานเพราะทั้งสามพระนางและเอ๊กซ์ตร้าเล่นเต็มสองเทคผ่านยังอยู่กันที่ย่านลาดพร้าวแต่ย้ายโลเกชั่นมายังบ้านหลังหนึ่งฉากแรกแซ่บกันด้วยเลิฟซีนของตั้มและเลขาที่เจสซี่กลับมาเห็นพอดีน้ำตาไหลพราก นางเอกของเราอินจัดร้องไห้ต่อเนื่องได้แบบไม่หยุด ฉากสุดระทมเจสซี่นั่งมองคลิปจากมือถือปล่อยโฮแบบไม่ยั้ง
การตอบรับ.
เพลง อย่าเอาเขามาเกี่ยวเรื่องนี้ ติดอันดับสูงสุดที่ 13 จากการจัดอันดับของ 95.5 เอฟเอ็ม ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 22 ธันวาคม พ.ศ. 2556 และติดอันดับสูงสุดที่ 19 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 6 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
วอลเลย์บอลหญิงไทยแลนด์ลีก 2014-15

วอลเลย์บอลหญิงไทยแลนด์ลีก 2014-15 หรือ วอลเลย์บอลหญิงไทยแลนด์ลีก ครั้งที่ 10 โดยครั้งนี้จัดขึ้นเป็นครั้งที่ 10
อันดับการแข่งขัน.
<templatestyles src="Col-begin/styles.css"/>
พรรคไท (พ.ศ. 2517)

พรรคไท เป็นพรรคการเมืองไทยที่ก่อตั้งเมื่อวันที่ 19 พฤศจิกายน พ.ศ. 2517 โดยมีแผ่พืชน์ เทพหัสดิน ณ อยุธยา เป็นหัวหน้าพรรคคนแรก และมีสมบัติ ธำรงธัญวงศ์ เป็นเลขาธิการพรรค ภายใต้คำขวัญของพรรคว่า "สร้างไทย ให้เป็นไท"
การเลือกตั้ง.
พรรคไท เคยมีสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จำนวน 4 คน ได้แก่ อนันต์ ภักดิ์ประไพ (พิษณุโลก) ธวัชชัย นามวงศ์พรหม (เชียงใหม่) ปกรณ์ กุลกำจร (บุรีรัมย์) และประภัทรพงศ์ เวชชาชีวะ (จันทบุรี)
การร่วมรัฐบาล.
พรรคไท เคยเข้าร่วมกับรัฐบาลของหม่อมราชวงศ์คึกฤทธิ์ ปราโมช ในคณะรัฐมนตรีไทย คณะที่ 36 โดยในครั้งนั้น อนันต์ ภักดิ์ประไพ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในเดือนมีนาคม พ.ศ. 2518 ต่อมาในเดือนมกราคม พ.ศ. 2519 จึงมีการปรับคณะรัฐมนตรี โดยนายอนันต์ พ้นจากตำแหน่ง และแต่งตั้งนายประภัทรพงศ์ เวชชาชีวะ เป็นรัฐมนตรีช่วยว่าการกระทรวงการคลัง
ยุบพรรค.
วันที่ 6 ตุลาคม พ.ศ. 2519 ตามคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 มีผลให้บรรดาพรรคการเมืองที่มีอยู่เป็นอันสิ้นสุดลง แม้แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว ส่งผลให้ทุกพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2517 ยังคงดำรงอยู่เหมือนเดิม แต่พรรคไท ก็ไม่ได้รับการฟื้นฟูแต่อย่างใด
กีฬาเขตแห่งประเทศไทย ครั้งที่ 1

กีฬาเขตแห่งประเทศไทย ครั้งที่ 1 หรือ การแข่งขันกีฬาแห่งชาติ ครั้งที่ 1 เป็นการแข่งขันกีฬาหลายชนิดระดับประเทศของประเทศไทยซึ่งจัดเป็นครั้งแรก จัดการแข่งขันโดยองค์การส่งเสริมกีฬาแห่งประเทศไทย จัดขึ้นเมื่อวันที่ 1 – 5 พฤศจิกายน พ.ศ. 2510 ที่จังหวัดพระนคร (กรุงเทพมหานครในปัจจุบัน)
โดยการแบ่งเขตการแข่งขันเป็น 5 เขต ตามความสะดวกของการคมนาคม การแข่งขันนี้มีนักกีฬาและเจ้าหน้าที่ต่าง ๆ เข้าร่วมการแข่งขันประมาณ 800 คน และนักกีฬาที่มีความสามารถจะได้รับการคัดเลือกเป็นผู้แทนของประเทศเข้าร่วมการแข่งขันกีฬาแหลมทอง ครั้งที่ 4 ซึ่งประเทศไทยเป็นเจ้าภาพ<ref name="http://esport.satc.or.th"></ref>
การแข่งขัน.
เขตที่ร่วมแข่งขัน.
กีฬาเขตแห่งประเทศไทย ครั้งที่ 1 จัดระบบการแข่งขันออกเป็นตัวแทนเขตตามภูมิภาค มีทั้งหมด 5 เขต และมีนักกีฬาเข้าร่วมแข่งขันประมาณ 716 คน
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ชนิดกีฬาที่ใช้ในการแข่งขัน.
กีฬาแห่งชาติ ครั้งที่ 1 จัดการแข่งขันกีฬา 5 ชนิด ในกีฬาแห่งชาติ ครั้งที่ 1 มีการแข่งขันกีฬาทั้งหมด 16 ชนิด รวมทั้งหมดคิดเป็น 103 ประเภท ได้แก่
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
พับลิกเอเนมี

พับลิกเอเนมี  เป็นกลุ่มดนตรีฮิปฮอปสัญชาติอเมริกัน ประกอบด้วย Chuck D, Flavor Flav, DJ Lord, The S1W group, Khari Wynn และ Professor Griff ก่อตั้งขึ้นที่เกาะลอง รัฐนิวยอร์ก สหรัฐอเมริกา ในปี ค.ศ. 1982 พวกเขาเป็นที่รู้จักด้วยเนื้อหาเพลงทางด้านการเมืองและการวิจารณ์ของสื่ออเมริกัน อัลบั้ม 4 ชุดแรกของพวกเขาที่ออกระหว่างช่วงปลายยุค 1980 และต้นยุค 1990 ได้รับการรับรองทั้งในระดับทองคำและทองคำขาว โดยสมาคมผู้ประกอบกิจการเพลงของสหรัฐอเมริกา
กีฬาเขตแห่งประเทศไทย ครั้งที่ 2

กีฬาเขตแห่งประเทศไทย ครั้งที่ 2 หรือ การแข่งขันกีฬาแห่งชาติ ครั้งที่ 2 เป็นการแข่งขันกีฬาหลายชนิดระดับประเทศของประเทศไทย อยู่ภายใต้การดูแลขององค์การส่งเสริมกีฬาแห่งประเทศไทย ในการแข่งขันครั้งนี้จังหวัดเชียงใหม่เป็นเจ้าภาพจัดการแข่งขัน จัดขึ้นเมื่อวันที่ 3 – 9 ธันวาคม พ.ศ. 2511 การแข่งขันครั้งนี้ มีนักกีฬาและเจ้าหน้าที่เข้าร่วมการแข่งขันประมาณ 1,700 คน มีการแข่งขันกีฬา 16 ชนิดกีฬา การแข่งขันครั้งนี้เป็นครั้งแรกที่มีการแข่งขันกีฬาระดับประเทศในส่วนภูมิภาค ซึ่งประชาชนในจังหวัดภาคเหนือได้ให้ความสนใจและเข้าชมการแข่งขันเป็นจำนวนมาก ก่อให้เกิดการปลูกฝังความนิยมในการเล่นกีฬาให้แก่ประชาชนได้อย่างดีผลการแข่งขันปรากฏว่า มาตรฐานการกีฬาของภูมิภาคดีขึ้น
จังหวัดที่ร่วมแข่งขัน.
กีฬาเขตแห่งประเทศไทย ครั้งที่ 2 จัดระบบการแข่งขันออกเป็นตัวแทนเขต แต่ใช้หลักการแบ่งเขตการแข่งขันที่เปลี่ยนแปลงจากเดิม 5 เขต เป็น 9 เขต โดยถือตามเขตการปกครองของทางราชการ
ชนิดกีฬาที่ใช้ในการแข่งขัน.
กีฬาแห่งชาติ ครั้งที่ 2 จัดการแข่งขันกีฬา 16 ชนิด ได้แก่
<templatestyles src="Col-begin/styles.css"/>
อยากรู้นัก

อยากรู้นัก เป็นเพลงของนักร้อง เรวัต พุทธินันทน์ จากสตูดิโออัลบั้มของ "เต๋อ 1" (2526) ประพันธ์คำร้องโดย เรวัต พุทธินันทน์ ทำนองและเรียบเรียงโดย กฤษณ์ โชคทิพย์พัฒนา โดยเพลงนี้เป็น 1 ในอัลบั้มที่ปฏิวัติวงการเพลงไทยให้เป็นยุคดนตรีแห่งทันสมัยอีกเพลงหนึ่ง
ในปี พ.ศ. 2538 เพลง "อยากรู้นัก" ได้ถูกนำไปทำเป็นเวอร์ชันใหม่สำหรับอัลบั้มรวมเพลง "Rewat Buddhinan Alive" โดยเรียบเรียงดนตรีใหม่ เสียงร้องใหม่ โดยทำอัลบั้มร่วมกับ ชาตรี คงสุวรรณ และ ฯลฯ 
เนื้อหาและจังหวะดนตรี.
เพลงอยากรู้นัก เป็นเพลงร็อกสนุกๆ จังหวะกระตุกๆ เนื้อหาของเพลงนั้น พูดถึงการเปรียบความรักกับสังขารที่ไม่เที่ยง เร่งดีกรีขึ้นไปอีกกับเพลง “สาวเอยจะบอกให้” โดยเพลงนี้มีกลิ่นร็อกแอนด์โรล
หนิง เจ๋อเทา

หนิง เจ๋อเทา  เป็นนักว่ายน้ำชายจากสาธารณรัฐประชาชนจีน เป็นนักกีฬาว่ายน้ำฟรีสไตล์ระยะทางสั้น ๆ ในเอเชียนเกมส์ 2014 เขาได้รับรางวัลเหรียญทองการแข่งขันท่าฟรีสไตล์ 50 เมตร, ว่ายน้ำท่าฟรีสไตล์ 100 เมตร, ผลัดฟรีสไตล์ 4×100 เมตร, ผลัดผสม 4×100 เมตร เขาได้สร้างสถิติเอเชียใหม่ ในท่าฟรีสไตล์ 50 เมตร รอบชิงชนะเลิศ และผลัดผสมชาย 4×100 เมตร รอบชิงชนะเลิศ
ประวัติ.
หนิง เจ๋อเทา เกิดเมื่อวันที่ 6 มีนาคม ค.ศ. 1993 ในเจิ้งโจว มณฑลเหอหนาน สาธารณรัฐประชาชนจีน
 "ณ วันที่ ณ วันที่ 30 กันยายน พ.ศ. 2557"
พาวเวอร์เลส (เพลง)

"พาวเวอร์เลส"  (ชื่อเดิม "Tinfoil") เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลที่ 3 จากสตูดิโออัลบั้มชุดที่ 5 ของวง "ลิฟวิงทิงส์" เพลงนี้ประพันธ์โดยลิงคินพาร์ก และโปรดิวซ์โดย ไมค์ ชิโนะดะ นักร้องนำของวง และ ริก รูบิน เพลงนี้มีชื่อเดิมว่า "ทินฟอยล์" ต่อมาได้เป็นชื่อเพลงในอัลบั้มที่เป็นแทร็กลำดับก่อนหน้าของเพลงนี้ ซึ่งมีเสียงเชื่อมต่อกับอินโทรของเพลงนี้ด้วย ซิงเกิลออกจำหน่ายในรูปแบบดิจิทัลซิงเกิลในไอทูนส์ ในวันที่ 31 ตุลาคม พ.ศ. 2555 ในประเทศญี่ปุ่น และได้ออกจำหน่ายทั่วโลกโดยผ่านเว็บไซต์อย่างเป็นทางการของลิงคินพาร์ก
มิวสิกวิดีโอ.
เชสเตอร์ เบนนิงตัน ได้ยืนยันในการสัมภาษณ์ว่าจะมีการถ่ายทำมิวสิกวิดีโอสำหรับเพลง "พาวเวอร์เลส" มิวสิกฟอร์รีลีฟ ได้ออกเผยแพร่วิดีโอสำหรับเพลงนี้ในวันที่ 27 พฤศจิกายน พ.ศ. 2555 วิดีโอมีความยาว 2 นาที ประกอบด้วยการแสดงดนตรีของวง และภาพตัวอย่างจากภาพยนตร์ "Abraham Lincoln: Vampire Hunter"
เจมี ออลิเวอร์

เจมส์ เทรเวอร์ "เจมี" ออลิเวอร์  เกิดเมื่อวันที่ 27 พฤษภาคม พ.ศ. 2518 เป็นเชฟมีชื่อเสียง เจ้าของภัตตาคาร พิธีกร และชาวยูทูบชาวอังกฤษ เป็นที่รู้จักกันดีในอาหารที่มุ่งเน้นในรายการโทรทัศน์และตำราปรุงอาหารต่าง ๆ เมื่อเร็ว ๆ นี้ เขาได้รณรงค์ทั่วโลกเพื่อการศึกษาอาหารที่ดีกว่า
จาง ซินอวี่

จาง ซินอวี่ หรือ เวียนน์ จาง (อักษรโรมัน: Viann Zhang; เกิดเมื่อวันที่ 28 มีนาคม ค.ศ. 1987) เป็นนักร้องและนักแสดงที่มีชื่อเสียงจากเรื่อง มังกรหยก 2 ในบท ลี้มกโช้ว ที่กรุงเจียงซี ประเทศจีน
ชีวิตส่วนตัว.
จาง ซินอวี่แต่งงานกับ He Jie  ในวันที่ 27 สิงหาคม ค.ศ. 2018 ที่เซี่ยงไฮ้
สโมสรวอลเลย์บอลนครนนท์

สโมสรวอลเลย์บอลนครนนท์ เป็นสโมสรวอลเลย์บอลในประเทศไทย ซึ่งเป็นสโมสรที่สามารถเป็นแชมป์ไทยแลนด์ลีกในฤดูกาลแรกที่ก่อตั้งสโมสร ในฤดูกาล 2011-2012 และรองแชมป์ในฤดูกาล 2012-2013 เมื่อปีก่อนเพิ่งได้รองแชมป์วอลเลย์บอลไทยเดนมาร์คซูเปอร์ลีก ในฤดูกาลนี้สโมสรได้ผู้เล่นทีมชาติอย่าง ฑิชาญา บุญเลิศ, พิมพิชยา ก๊กรัมย์, จุฑารัตน์ มูลตรีพิลา และ ฑิชากร บุญเลิศ เป็นผู้เล่นหลัก ปัจจุบันมี นฤมล ขานอัน ทำหน้าที่เป็นกัปตันทีม
สีชุดแข่งขันสโมสร.
ไทยแลนด์ลีก
ไทย-เดนมาร์ค ซูเปอร์ลีก
รายชื่อผู้เล่น.
"ข้อมูล ณ เดือนธันวาคม พ.ศ. 2563"
อดีตผู้เล่น.
<templatestyles src="Col-begin/styles.css"/>
กอร์ดอน แรมซีย์

กอร์ดอน เจมส์ แรมซีย์ จูเนียร์  เกิดเมื่อวันที่ 8 พฤศจิกายน ค.ศ. 1966 เป็นเชฟชาวบริติช เจ้าของร้านอาหาร ร้านอาหารของเขาเคยได้รับรางวัลดาวมิชลิน 15 ดาว ตอนนี้เหลือ 14 ดาว เรสเตอรองกอร์ดอนแรมซีย์ (Restaurant Gordon Ramsay) ร้านอาหารที่เป็นเหมือนลายเซ็นของเขาในย่านเชลซีของกรุงลอนดอน ได้รับดาวมิชลิน 15 ดาวตั้งแต่ปี ค.ศ. 2001 แรมซีย์เป็นที่รู้จักกันดีในฐานะพิธีกรที่เกี่ยวกับการแข่งขันทำอาหารเช่น "เฮลส์คิตเชน" (Hell's Kitchen) ของอังกฤษ "เดอะเอฟเวิร์ด" (The F Word) และ "แรมซีส์คิตเชนไนต์แมส์" (Ramsay's Kitchen Nightmares) ตลอดจน "เฮลส์คิตเชน" ฉบับอเมริกัน "คิตเชนไนต์แมส์" (Kitchen Nightmares) "มาสเตอร์เชฟ" (MasterChef) "มาสเตอร์เชฟจูเนียร์" (MasterChef Junior) และ "โฮเทลเฮลล์" (Hotel Hell)
อู๋ เผิง

อู๋ เผิง (#เปลี่ยนทาง เกิด 16 พฤษภาคม ค.ศ. 1987 ใน หางโจว, มณฑลเจ้อเจียง, สาธารณรัฐประชาชนจีน) นักว่ายน้ำชายจากประเทศจีน ความสูงของเขาคือ และเขามีน้ำหนักประมาณ 72 กม. พ่อของเขาเสียชีวิตตอนที่เขาอายุ 16 ปี เขาได้จดจ่ออยู่กับท่าผีเสื้อ ตั้งแต่กีฬาแห่งชาติครั้งที่ 10 ในปี ค.ศ. 2005
พายแอปเปิล

พายแอปเปิล  เป็นพายผลไม้ซึ่งมีส่วนผสมหลักเป็นแอปเปิล รับประทานเป็นของหวาน บางครั้งอาจโรยหน้าด้วยวิปครีมหรือไอศกรีม หรืออาจรับประทานกับคัสตาร์ดหรือเชดดาร์ชีส มีเพสตรีปิดทั้งข้างล่างและข้างบน ซึ่งเพสตรีตรงข้างบนมีลักษณะเป็นเส้นแบนยาว ซึ่งวางไขว้กันเหมือนเป็นลายถักตะกร้า 
พายแอปเปิลเป็นของหวานที่นิยมรับประทานในประเทศตะวันตกหลายประเทศ เช่น สหรัฐอเมริกา สหราชอาณาจักร เยอรมนี เนเธอร์แลนด์ สวีเดน เป็นต้น พายแอปเปิลถือว่าเป็นสัญลักษณ์ของสหรัฐอย่างไม่เป็นทางการ และถือเป็นหนึ่งในอาหารทานเล่นซิกเนเจอร์
ส่วนผสม.
แอปเปิลในพายแอปเปิลต้องนำหั่นเป็นชิ้น ๆ และส่วนมากมักปอกเปลือกออกก่อน ชนิดของแอปเปิลที่นิยมใช้ในพายแอปเปิลมักมีลักษณะกรอบและค่อนข้างเปรี้ยว ได้แก่ แอปเปิลพันธุ์แบรมลีย์ เอ็มไพร์ นอร์เดิร์นสปาย หรือแกรนนีสมิธ ซึ่งเป็นพันธุ์ที่รับประทานอย่างสด ๆ หรือรับประทานเป็นส่วนผสมของอาหารจานอื่นก็ได้ แอปเปิลที่ใช้อาจเป็นแอปเปิลสด แอปเปิลกระป๋อง หรือแอปเปิลตากแห้งที่นำมาแช่น้ำไว้ก็ได้ โดยแอปเปิลตากแห้งมักจะนิยมใช้แทนแอปเปิลสดในฤดูกาลที่แอปเปิลมีน้อย 
พายแอปเปิลอาลาโมด (a la Mode) ในสหรัฐอเมริกา คือพายแอปเปิลที่รับประทานกับไอศกรีม บางครั้งอาจมีชีสเชดดาร์หนึ่งชิ้นเล็ก ๆ วางอยู่ข้าง ๆ หรือข้างบนพายแอปเปิลที่ตัดออกมาเป็นชิ้นแล้วก็ได้เช่นกัน
ประเสริฐ อินนุ้ย

ประเสริฐ อินนุ้ย หรือ โค้ชหรั่ง เป็นกองหน้าฟุตซอลชาวไทย รวมถึงเป็นอดีตสมาชิกทีมฟุตซอลทีมชาติไทย โดยเป็นผู้เข้าแข่งขันฟุตซอลชิงแชมป์โลกให้แก่ประเทศไทยในฟุตซอลชิงแชมป์โลก 2004 และ 2008 รอบสุดท้าย
ประวัติ.
ประเสริฐ อินนุ้ย เคยเป็นนักฟุตบอลสังกัดสโมสรฟุตบอลราชนาวี และเป็นอดีตนักกีฬาฟุตซอลทีมชาติไทย ผู้เคยทำประตูให้แก่ทีมเมื่อครั้งที่พบกับฟุตซอลทีมชาติเช็ก ในการแข่งขันฟุตซอลชิงแชมป์โลก 2004 และเป็นผู้สามารถยิงได้ถึง 4 ประตู เมื่อครั้งที่พบกับฟุตซอลทีมชาติอัฟกานิสถาน ในการแข่งขันฟุตซอลในเอเชียนอินดอร์เกมส์ 2007 รวมถึงเมื่อครั้งที่ได้เป็นฝ่ายชนะฟุตซอลทีมชาติสหรัฐ ของการแข่งขันฟุตซอลชิงแชมป์โลก 2008
ด้านการเป็นผู้ฝึกสอน เขาเคยเป็นหัวหน้าผู้ฝึกสอนทีมฟุตซอลแบงค็อก เอฟซี โดยเข้าทำหน้าที่เมื่อช่วงปี พ.ศ. 2554 จากนั้น เขาได้เข้าทำหน้าที่เป็นหัวหน้าผู้ฝึกสอนทีมสโมสรฟุตซอลสุราษฏร์ธานี ในการแข่งขันไทยแลนด์ฟุตซอลลีก ตลอดจนทำหน้าที่เป็นผู้คัดเลือกนักฟุตซอลชาวต่างชาติเข้าร่วมทีม
ปี พ.ศ. 2556 ประเสริฐ อินนุ้ย ได้ทำหน้าที่เป็นผู้ช่วยผู้ฝึกสอนฟุตซอลหญิงทีมชาติไทยในการแข่งขันฟุตซอลในเอเชียนอินดอร์-มาร์เชียลอาร์ตสเกมส์ 2013 ที่จัดขึ้น ณ อินช็อน ประเทศเกาหลีใต้ รวมถึงฟุตซอลในซีเกมส์ 2013 ที่จัดขึ้น ณ กรุงเนปีดอ ประเทศพม่า
และใน พ.ศ. 2556 ประเสริฐ อินนุ้ย ยังได้ทำหน้าที่เป็นผู้ช่วยผู้ฝึกสอนให้แก่ทีมสโมสรฟุตซอลพัทยา อารีนา ในการแข่งขันไทยแลนด์ฟุตซอลลีก รวมถึงทำหน้าที่เป็นหัวหน้าผู้ฝึกสอนทีมดังกล่าวในปี พ.ศ. 2557
กิจกรรมการกุศล.
ด้านกิจกรรมการกุศล เมื่อวันที่ 7 กรกฎาคม พ.ศ. 2557 ประเสริฐ อินนุ้ย ได้นำเสื้อฟุตบอลทีมสโมสรฟุตซอลพัทยา อารีนา มาร่วมการจัดประมูล เพื่อหาทุนช่วยเหลือพชร หริรักษ์เสาวนีย์ ซึ่งเป็นอดีตโปรกอล์ฟเยาวชน ที่ป่วยเป็นโรคกล้ามเนื้ออ่อนแรง (ALS)
ฮอตดอก

ฮอตดอก  เป็นไส้กรอกนึ่งหรือย่างซึ่งวางในขนมปังที่ผ่ากลางแนวยาว โดยรับประทานในรูปแบบคล้ายแซนด์วิช ชื่อของฮอตดอกอาจทำให้บางบุคคลคิดว่ามีเนื้อสุนัขเป็นส่วนประกอบหลัก แต่เนื้อสัตว์ที่นิยมใช้ทำฮอตดอกคือเนื้อวัว, หมู หรือ ไก่ หรืออาจเป็นเนื้อสัตว์สามหรือสองชนิดนี้ผสมรวมกันก็ได้ เครื่องปรุงที่นิยมรับประทานข้างเคียงได้แก่ มัสตาร์ด, ซอสมะเขือเทศ, หอมใหญ่, มายองเนส, แตงกวาดอง, เนยแข็ง, ชิลิกอนการ์เน และเซาเออร์เคราท์
โดยทั่วไปมักเชื่อว่าฮอตดอกมีแหล่งกำเนิดจากชาวเยอรมันที่อพยพไปอาศัยอยู่ในสหรัฐอเมริกา จนทำให้เป็นอาหารข้างถนนที่มีความนิยมสูงในสหรัฐอเมริกา โดยถือว่าเป็นอาหารอเมริกันได้เลยทีเดียว ในสหรัฐอเมริกา ฮอตดอกส่วนใหญ่มักมีจำหน่ายตามรถขายอาหารเคลื่อนที่ซึ่งมักอยู่ใกล้บริเวณสนามเบสบอล จนทำให้เป็นอาหารที่ชาวอเมริกันทุกคนนึกถึงเมื่อไปชมเบสบอล 
แต่ความจริงแล้ว ฮอตดอกถือกำเนิดมานานกว่า 3,500 ปีแล้วในยุคบาบิโลเนีย มีลักษณะเป็นเนื้อหมักเครื่องเทศ ยัดไว้ในไส้สัตว์ ชาวโรมันเรียกอาหารประเภทนี้ว่า "Salsus" และเป็นที่ของคำว่า "Sausage" หรือไส้กรอกในภาษาอังกฤษ ในยุคกลาง เมืองต่าง ๆ ของทวีปยุโรปได้พัฒนาสูตร รสชาติ และรูปร่างของไส้กรอกของตนเอง และตั้งชื่อไส้กรอกตามชื่อเมืองที่เป็นถิ่นกำเนิด เช่น ไส้กรอกเวียนนา เป็นต้น
ที่มาของคำว่า "ฮอตดอก" ที่แปลว่า "หมาร้อน" มาจาก ในปี ค.ศ. 1906 นักวาดการ์ตูนชื่อ โทมัส ดอร์แกน ได้แรงบันดาลใจจากรูปร่างที่โค้งงอคล้ายสุนัขดัชชุนของไส้กรอก และจากเสียงพ่อค้า "เห่า" ตะโกนเรียกคนซื้อ กอร์ดอนจึงได้วาดรูปสุนัขดัชชุนราดด้วยมัสตาร์ดประกบด้วยขนมปัง และเขียนบรรยายใต้รูปว่า "ซื้อหมาร้อน ๆ" (Get your hot dogs!) เล่ากันว่าดอร์แกนไม่สามารถสะกดคำว่า ดัชชุนได้ถูกต้อง จึงใช้คำว่า "หมา" แทน ปรากฏว่าคำว่าฮอตดอกกลายเป็นคำที่ติดปากชาวอเมริกันทั่วไป จนเลิกเรียกไส้กรอกด้วยคำอื่น ๆ และยังทำให้ชาวโลกคิดว่าฮอตดอกเป็นอาหารที่ชาวอเมริกันคิดขึ้นมาอีกด้วย
คอร์นดอก

คอร์นดอก  เป็นฮอตดอกที่เสียบไม้และเคลือบด้วยแป้งข้าวโพดคอร์นมีลแล้วนำไปทอด มีแหล่งกำเนิดจากสหรัฐอเมริกา โดยนิยมรับประทานเป็นอาหารจานด่วนหรืออาหารข้างถนน มักรับประทานเปล่า ๆ แต่บางครั้งอาจรับประทานกับมัสตาร์ดก็ได้
ชื่อ.
คอร์นดอกในภาษาไทยเป็นคำทับศัพท์จากภาษาอังกฤษ "corn dog" ซึ่งแปลว่า "สุนัขข้าวโพด" โดยคำว่า "ดอก" (dog) นั้นย่อมาจาก "ฮอตดอก" อีกที ส่วน "คอร์น" (แปลว่า "ข้าวโพด") นั้น มาจากแป้งข้าวโพดคอร์นมีล ซึ่งเป็นส่วนผสมหลักของคอร์นดอก
การนำบริโภค.
คอร์นดอกมักนำบริโภคในรูปแบบอาหารข้างถนนหรืออาหารจานด่วน ผู้จำหน่ายมักจุ่มคอร์นดอกแล้วเสิร์ฟให้ผู้บริโภคทันทีเพื่อที่จะให้มีอุณหภูมิที่ยังร้อนอยู่ ในสหรัฐอเมริกาและประเทศแคนาดา มักมีคอร์นดอกสำเร็จรูปจำหน่ายตามซูเปอร์มาร์เก็ตในรูปแบบแช่แข็ง ซึ่งผู้ซื้อสามารถนำไปอุ่นแล้วรับประทานได้ คอร์นดอกแบบแช่แข็งบางชนิดสามารถนำไปทอด หรือ อบในเตาอบหรือในเตาอบไมโครเวฟก็ได้ มักรับประทานเปล่า ๆ แต่รับประทานกับเครื่องปรุงก็ได้ โดยมากมัสตาร์ดเป็นเครื่องปรุงที่มีความนิยมสูงสุด
อาหารอเมริกัน

อาหารอเมริกัน  โดยรวมแล้วกล่าวถึงอาหารหลากหลายชนิดที่บริโภคในสหรัฐอเมริกาหรืออาหารที่มีแหล่งกำเนิดมาจากสหรัฐอเมริกา เป็นอาหารที่ได้รับอิทธิพลจากทั่วโลก แต่โดยมากได้รับอิทธิพลสูงสุดจากอาหารของชาวยุโรปตั้งแต่ที่ชาวยุโรปได้อพยพเข้ามาตั้งรากฐานในทวีปอเมริกาในศตวรรษที่ 17 มีการผสมผสานกับอาหารของชาวพื้นเมืองอเมริกันซึ่งเป็นอาหารของผู้ที่อยู่อาศัยมาก่อน และมีส่วนประกอบด้วยเนื้อสัตว์หรือพืชผักที่หาได้ในเฉพาะในทวีปอเมริกาเหนือ นอกเหนือจากนั้น ยังมีอิทธิพลจากอาหารแอฟริกาเข้ามาอีกด้วย ซึ่งนำเข้ามาในสหรัฐอเมริกาโดยทาสชาวแอฟริกา ในสมัยปัจจุบัน อาหารอเมริกันได้รับอิทธิพลจากประเทศเพื่อนบ้านเช่นอาหารจากประเทศเม็กซิโก และจากประเทศอื่น ๆ ทั่วโลก เนื่องจากการอพยพเข้าไปอยู่ของผู้คนจากหลากหลายประเทศเป็นจำนวนมาก
ตัวอย่างอาหารอเมริกันที่มีชื่อเสียงมากที่สุด เช่น ไก่ทอด พิซซาหน้าเปปเปอโรนี ชีสเบอร์เกอร์ เทเทอร์ทอตส์ กริลล์ชีส มีตโลฟ สมอร์ (s'more) คอร์นดอก พายแอปเปิล มักกะโรนีอบชีส ชีลีกอนการ์เน บัฟฟาโลวิงส์ ชีสเค้กแบบนิวยอร์ก บิสกิตกับเกรวี
บัฟฟาโลวิงส์

บัฟฟาโลวิงส์  เป็นปีกไก่ทอดที่ไม่ชุบแป้งแล้วคลุกกับน้ำซอสที่มีรสชาติเปรี้ยวจากน้ำส้มสายชู เผ็ดจากพริกเคเยน และมีกลิ่นหอมจากเนย มักนำเสิร์ฟขณะร้อน โดยมากจะบริโภคกับก้านขึ้นฉ่ายหรือแคร์รอตหั่นเป็นแท่ง ๆ เล็ก ๆ เคียงข้างกับน้ำสลัดบลูชีสซึ่งเอาไว้จิ้ม
บัฟฟาโลวิงส์เป็นหนึ่งในอาหารอเมริกันที่มีชื่อเสียงไปทั่วโลก มีแหล่งกำเนิดมาจากเมืองบัฟฟาโล รัฐนิวยอร์ก 
ชื่อ.
คำว่า "บัฟฟาโลวิงส์" ในภาษาไทยเป็นคำทับศัพท์มาจากภาษาอังกฤษ (buffalo wings) โดย "บัฟฟาโล" (Buffalo) เป็นชื่อของเมืองบัฟฟาโลในรัฐนิวยอร์กของสหรัฐอเมริกา ส่วน "วิงส์" (wings) หมายถึงปีกไก่
วิธีการทำ.
ซอสบัฟฟาโลทำจากพริกเคเยนผสมกับเนยที่ละลายแล้ว โดยระดับความเผ็ดจะขึ้นอยู่กับความเผ็ดของพริก ปีกไก่โดยมากจะนำไปทอดในน้ำมันปริมาณมาก (หรือบางครั้งอาจนำไปย่างหรืออบแทนก็ได้) จนกว่าจะมีสีเหลืองออกสีน้ำตาล พอทอดเสร็จก็สะเด็ดน้ำมันออก แล้วจึงนำไปคลุกกับน้ำซอส ในสหรัฐอเมริกามักมีซอสบัฟฟาโลสำเร็จรูปวางจำหน่ายตามซูเปอร์มาร์เก็ต ซึ่งทำให้การทำบัฟฟาโลวิงส์สะดวกมากขึ้นต่อผู้บริโภค
กีฬาเขตแห่งประเทศไทย ครั้งที่ 3

กีฬาเขตแห่งประเทศไทย ครั้งที่ 3 หรือ การแข่งขันกีฬาแห่งชาติ ครั้งที่ 3 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดสงขลา ระหว่างวันที่ 24 – 30 พฤศจิกายน พ.ศ. 2512 มีนักกีฬาและเจ้าหน้าที่จากเขตต่างๆ ทั่วประเทศเข้าร่วมการแข่งขันประมาณ 1,800 คน มีการแข่งขันกีฬา 11 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล การจัดการแข่งขันกีฬาครั้งนี้ทำให้ประชาชนทางภาคใต้สนใจกีฬา และเข้าร่วมการแข่งขันมากเป็นประวัติการณ์ จนที่นั่งบนอัฒจันทร์ที่จัดสร้างไว้โดยรอบไม่พอเพียงกับจำนวนผู้เข้าชม นับว่าการจัดการแข่งขันครั้งนี้ได้ผลในการส่งเสริมกีฬา โดยเฉพาะในภาคใต้เป็นอย่างยิ่ง
ชีสเบอร์เกอร์

ชีสเบอร์เกอร์  เป็นแฮมเบอร์เกอร์ซึ่งมีเนยแข็งวางอยู่บนเนื้อ ส่วนใหญ่จะนำเนยแข็งวางลงบนแผ่นเนื้อในระหว่างที่กำลังร้อนอยู่บนเตาย่าง เพื่อที่จะให้เนยแข็งละลายลงบนแผ่นเนื้อ ภายในตัวชีสเบอร์เกอร์มักมีส่วนผสมอื่น ๆ อีก เช่น ผักกาดหอม มะเขือเทศ หอมใหญ่ แตงกวาดอง มัสตาร์ด มายองเนส ซอสมะเขือเทศ และบางครั้งอาจใส่เบคอนด้วย
ชีสเบอร์เกอร์เป็นอาหารอเมริกันที่มีชื่อเสียงไปทั่วโลก เนื่องจากที่ว่าเป็นอาหารที่นิยมรับประทานตามร้านอาหารจานด่วนอเมริกันต่าง ๆ 
คำว่า "ชีสเบอร์เกอร์" เป็นคำทับศัพท์จากภาษาอังกฤษซึ่งแปลว่า "แฮมเบอร์เกอร์เนยแข็ง" โดยคำ "เบอร์เกอร์" (burger) เป็นคำที่ย่อมาจากคำว่า "แฮมเบอร์เกอร์" (hamburger) อีกที
ปาโบล อัลโบรัน

ปาโบล โมเรโน เด อัลโบรัน เฟร์รันดิซ (เกิดวันที่ 31 พฤษภาคม ค.ศ. 1989) หรือรู้จักในนาม ปาโบล อัลโบรัน  เป็นนักดนตรี นักร้อง และนักแต่งเพลงชาวสเปน ทั้งนี้อัลโบรันเคยได้รับการเสนอชื่อเข้าชิงรางวัลแกรมมี 4 ครั้ง และรางวัลลาตินแกรมมี 29 ครั้ง
ชีวิตส่วนตัว.
อัลโบรันได้ออกมาเปิดเผยว่าเป็นชายรักร่วมเพศ เมื่อเดือนมิถุนายน ปีค.ศ. 2020
เราถูกสร้างมาเพื่อกันและกัน

"เราถูกสร้างมาเพื่อกันและกัน" เป็นซิงเกิลแรกจากอัลบั้มของ นิว-จิ๋ว คู่ศิลปินดูโอจากเวทีเดอะสตาร์ ค้นฟ้าคว้าดาว จากอัลบั้ม "Precious Time" ประพันธ์เนื้อร้องและแต่งทำนองโดย เหมือนเพชร อำมะระ และเรียบเรียงโดย วิกรม สุริยะชัย มิวสิกวิดีโอนี้เผยแพร่ครั้งแรกในวันที่ 1 กันยายน พ.ศ. 2557
การตอบรับ.
เพลง "เราถูกสร้างมาเพื่อกันและกัน" ติดอันดับสูงสุดที่ 61 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 1 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี และได้อันดับสูงสุดที่ 2 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 1 กันยายน พ.ศ. 2557
กรรมตามสนอง

"กรรมตามสนอง" เป็นซิงเกิลของวงดนตรีมายด์ จากอัลบั้ม "Master Peace" โดยเนื้อหาของเพลงนั้น ได้พูดถึงเรื่อง ของผู้ชายคนหนึ่งที่รู้สึกผิดกับความรักที­่จากไปแล้ว แต่ก็ไม่สามารถเรียกกลับมาได้อีก ส่วนแนวของดนตรีนั้น เป็นเพลงเศร้าอารมณ์ "ดนตรีผิวสี" ที่มีกลิ่นความเป็นกลางคืน และเพลงนี้ถือว่าเป็นเพลงช้าแนวใหม่ของวงมายด์ ออกจำหน่ายในวันที่ 24 กันยายน พ.ศ. 2555
การตอบรับ.
เพลง "กรรมตามสนอง" ได้อันดับสูงสุดที่ 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 พฤศจิกายน พ.ศ. 2555 และอันดับสูงสุดที่ 6 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 25 พฤศจิกายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พัก แท-ฮวัน

พัก แท-ฮวัน (เกิดวันที่ 27 กันยายน ค.ศ. 1989 ในโซล เกาหลีใต้) นักว่ายน้ำชายจากประเทศเกาหลีใต้ เขาว่ายน้ำให้กับประเทศเกาหลีใต้ในการแข่งขันกีฬาโอลิมปิกและแชมป์โลก เขาได้เหรียญจากการแข่งขันกีฬาโอลิมปิกทั้งหมด 4 เหรียญ 2 เหรียญจากชิงแชมป์ และ 20 เหรียญจากเอเชียนเกมส์ เขาได้รับเหรียญทองในท่าฟรีสไตล์ 400 เมตร และเหรียญเงินในท่าฟรีสไตล์ 200 เมตร จากการแข่งขันโอลิมปิกฤดูร้อน 2008 นอกจากนี้เขายังได้รับสองเหรียญเงินในโอลิมปิกฤดูร้อน 2012 ในท่าฟรีสไตล์ 200 เมตรและ 400 เมตร เขาเป็นนักว่ายน้ำชาวเอเชียคนแรกที่เหรียญทองในท่าฟรีสไตล์ 400 ม. ชายและเป็นคนแรกของเกาหลีที่ได้เหรียญทองโอลิมปิกในการว่ายน้ำ เป็นที่รู้จักในช่วงที่น่าประทับใจของเขา และความคล่องตัว ในขณะที่เขามีความสามารถในการแข่งขันในระดับนานาชาติใน 100 เมตร, 200 เมตร, 400 เมตร และ 1,500 เมตร เขาเป็นนักว่ายน้ำคนแรกที่ว่ายน้ำที่ได้เวลา 49 วินาทีใน 100 เมตร และต่ำกว่า 15 นาทีใน 1500 เมตร เขายังคงเป็นคนเดียวที่จะมีช่วงที่น่าประทับใจเช่นนี้จนกระทั่งซุน หยางร่วมสโมสรในปี 2013
ชีวิตส่วนตัว.
เกิดในโซลในปี ค.ศ. 1989 พักจบการศึกษาจากมหาวิทยาลัยดันกุก ในเดือนกุมภาพันธ์ ค.ศ. 2012
พัก ในฐานะที่เป็นผู้ชนะเลิศเหรียญโอลิมปิกและเอเชียนเกมส์ ได้รับการยกเว้นจากสองปีของการรับราชการทหารได้รับคำสั่ง แต่ยังคงต้องผ่านสี่สัปดาห์ของการฝึกอบรมขั้นพื้นฐานที่เขารายงานเมื่อวันที่ 4 ตุลาคม ค.ศ. 2012
กีฬาเขตแห่งประเทศไทย ครั้งที่ 6

กีฬาเขตแห่งประเทศไทย ครั้งที่ 6 หรือ การแข่งขันกีฬาแห่งชาติ ครั้งที่ 6 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดราชบุรี ระหว่างวันที่ 2 – 8 ธันวาคม พ.ศ. 2519 มีการแข่งขันกีฬา 12 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล และยกน้ำหนัก ในการแข่งขันครั้งนี้ได้แบ่งเขตการแข่งขันเป็น 10 เขต โดยแยกกรุงเทพมหานครเป็นเขตที่ 10 นักกีฬาและเจ้าหน้าที่จากเขตต่าง ๆ เข้าร่วมการแข่งขันทั้งสิ้น 2,167 คน ผลการแข่งขันครั้งนี้ มีนักกีฬาสามารถทำสถิติได้ดีกว่าสถิติประเทศไทยและกีฬาแหลมทองหลายรายการ 
จังหวัดที่ร่วมแข่งขัน.
ในการแข่งขันกีฬาแห่งชาติครั้งนี้ได้แบ่งเขตการแข่งขันเพิ่มเป็น 10 เขต จากเดิม 9 เขต โดยแยกกรุงเทพมหานครเป็นเขตที่ 10 เนื่องจากกรุงเทพมหานครเป็นจังหวัดที่มีนักกีฬาเป็นจำนวนมากและยังมีศักยภารในการแข่งขันค่านข้างสูง เมื่อเทียบกับจังหวัดอื่นๆ โดยรายละเอียดของแต่ละเขตมีดังนี้
กีฬาเขตแห่งประเทศไทย ครั้งที่ 10

กีฬาเขตแห่งประเทศไทย ครั้งที่ 10 หรือ การแข่งขันกีฬาแห่งชาติ ครั้งที่ 10 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดอุดรธานี ระหว่างวันที่ 4 – 10 ธันวาคม พ.ศ. 2523 มีการแข่งขัน 14 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ และยกน้ำหนัก มีนักกีฬาและเจ้าหน้าที่จากเขตต่าง ๆ รวมทั้งกรรมการผู้ตัดสินจากสมาคมกีฬาสมัครเล่น จำนวน 2,659 คน มีการทำลายสถิติในกีฬาประเภทต่าง ๆ คือ กรีฑา แบดมินตัน ยกน้ำหนัก ว่ายน้ำ ผลการแข่งขันมีการทำลายสถิติ 41 รายการ
มิวสิกฟอร์รีลีฟ

มิวสิกฟอร์รีลีฟ  ก่อตั้งขึ้นโดยวงดนตรีร็อกอเมริกัน ลิงคินพาร์ก เพื่อช่วยเหลือผู้ประสบภัยจากเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 โดยการจัดคอนเสิร์ตเพื่อการกุศลจากศิลปินชั้นนำหลากหลายท่าน และจัดกิจกรรมต่างๆ รวมถึงการประกาศบริจาคเงินออนไลน์ เพื่อให้กับคนที่ขาดแคลนที่อยู่อาศัย อาหาร และของจำเป็นอื่น ๆ นอกจากนี้ มิวสิกฟอร์รีลีฟยังได้ปลูกต้นไม้เพื่อลดภาวะโลกร้อนจำนวนมากกว่า 1 ล้านต้น
มิวสิกฟอร์รีลีฟเป็นองค์การไม่แสวงหาผลกำไรที่ได้ความร่วมมือจากนักดนตรี ผู้เชี่ยวชาญด้านอุตสาหกรรมเพลง รวมถึงแฟนคลับของนักดนตรี เพื่อให้ความช่วยเหลือผู้รอดชีวิตจากภัยพิบัติทางธรรมชาติ และส่งเสริมการต่อต้านภาวะโลกร้อน นับตั้งแต่ก่อตั้งขึ้นในปี พ.ศ. 2548 มิวสิกฟอร์รีลีฟได้ระดมทุนเพื่อโครงการและการช่วยเหลือจากภัยพิบัติต่าง ๆ ดังต่อไปนี้
8-บิตรีเบลเลียน!

8-บิตรีเบลเลียน!  เป็นเกมออนไลน์แบบเล่นตามบทบาท และวิดีโอเกมผู้เล่นคนเดียว สำหรับไอโอเอส ออกจำหน่ายโดยวงดนตรีร็อกชาวอเมริกัน ลิงคินพาร์ก จุดเด่นของเกมคือมีตัวละครในเกมเป็นสมาชิกในวง
ภาพรวม.
เกมนี้มีจุดมุ่งหมายเพื่อเอาชนะปีศาจที่ชื่อ พิกซ์เซลคอร์ป (PixxelKorp) และให้ผู้เล่นปฏิบัติภารกิจเพื่อผ่านด่านระดับต่าง ๆ ในเกมจะมีภาพสัญลักษณ์ต่าง ๆ ของลิงคินพาร์ก รวมทั้งภาพโปสเตอร์บนผนัง ที่วาดโดย ไมค์ ชิโนะดะ และสมาชิกทั้ง 6 ของลิงคินพาร์กก็ได้ถูกวาดให้เป็นตัวละครในรูปแบบ 8-บิต อีกด้วย
ซาวด์แทร็ก.
เกมนี้ได้รวมเพลงของลิงคินพาร์กในเวอร์ชัน 8-บิต ดังนี้
หลังจากที่เอาชนะพิกซ์เซลคอร์ปได้ นั่นคือผู้เล่นเล่นเกมจบ ผู้เล่นจะได้ปลดล็อกเพลงที่ไม่ได้ออกจำหน่ายที่ใดมาก่อน โดยมีชื่อเพลงว่า "แบล็กเบิดส์" พร้อมด้วยวิดีโอที่สามารถหาฟังได้ในเกม<ref name="YouTube - Linkin Park 8-Bit Rebellion!"/ ต่อมาเพลงนี้ได้รวมอยู่ในโบนัสแทร็กในอัลบั้ม "อะเทาซันด์ซันส์" ฉบับไอทูนส์ดีลักซ์อีกด้วย
ฟุตบอลชิงแชมป์แห่งชาติอาเซียน 1996

ไทเกอร์คัพ 1996 เป็นการแข่งขันฟุตบอลในรายการอาเซียนฟุตบอลแชมเปียนชิพ หรือภายใต้ชื่อของ "ไทเกอร์คัพ" ตามผู้สนับสนุน ซึ่งครั้งนี้เป็นการจัดการแข่งครั้งแรกโดยมีประเทศสิงคโปร์เป็นเจ้าภาพ เริ่มการแข่งขันตั้งแต่วัน 1 กันยายน - 15 มกราคม พ.ศ. 2539 โดยมีประเทศเข้าร่วมการแข่งขันทั้งหมด 10 ประเทศ
อันดับดาวซัลโว.
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
ข้อมูล.
<templatestyles src="Reflist/styles.css" />
เดอะไรซิงไทด์

เดอะไรซิงไทด์  เป็นสตูดิโออัลบั้มเปิดตัวของศิลปินฮิปฮอป ฟอร์ตไมเนอร์ ซึ่งเป็นไซด์พรอเจกต์โดย ไมค์ ชิโนะดะ นักร้องแร็ปของวง ลิงคินพาร์ก อัลบั้มนี้ออกจำหน่ายเมื่อวันที่ 22 พฤศจิกายน พ.ศ. 2548 ผ่านวอร์เนอร์บราเธอร์สเรเคิดส์ และแมชชีนชอปเรเคิดดิงส์ ซึ่งเป็นค่ายเพลงที่ก่อตั้งโดย ไมค์ ชิโนะดะ
รายชื่อเพลง.
เพลงทั้งหมดแต่งโดย ไมค์ ชิโนะดะ รวมถึงผู้แต่งคนอื่น ๆ ที่ระบุไว้ด้านล่างนี้
ฟุตบอลชิงแชมป์แห่งชาติอาเซียน 1998

อาเซียนฟุตบอลแชมเปียนชิพ หรือภายใต้ชื่อของ ไทเกอร์คัพ ตามผู้สนับสนุน โดยครั้งนี้ประเทศเวียดนาม เป็นเจ้าภาพ เริ่มการแข่งขันตั้งแต่วัน 26 สิงหาคม - 5 กันยายน พ.ศ. 2541 โดยมีประเทศเข้าร่วมการแข่งขันทั้งหมด 8 ประเทศ
ผู้ทำประตู.
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
อะกูราฮิลส์

อะกูราฮิลส์  เป็นนครในลอสแอนเจลิสเคาน์ตี รัฐแคลิฟอร์เนีย สหรัฐอเมริกา จากข้อมูลประชากรในปี ค.ศ. 2010 มีประชากรราว 20,330 คน เมืองตั้งอยู่ทางตะวันออกของหุบเขาโคเนโฮ โดยอยู่ระหว่างซิมีฮิลส์กับภูเขาแซนตามอนิกา
ท่าผีเสื้อ

ท่าผีเสื้อ  เป็นท่าว่ายน้ำประเภทหนึ่ง ท่าว่ายนี้ต้องการกล้ามเนื้อจำนวนมากและข้อต่อและเคลื่อนไหวของไหล่และช่วงหลังถึงสะโพก และต้องมีจังหวะที่ดีของแขนและการเตะขาและจังหวะการหายใจ
เทคนิค.
การเคลื่อนไหวของแขน.
การเคลื่อนไหวแขนทั้งสองข้างพร้อม ๆ กัน โดยเหยียดมือทั้งสองออกไปเหนือศีรษะ คล้าย ๆ กับการพุ้ยน้ำในท่าวัดวา มีข้อแตกต่างจากท่าวัดวาบ้าง คือในท่าผีเสื้อนั้นไม่ต้องบิดหรือม้วนศีรษะขึ้นข้าง ๆ เพื่อช่วยในการหายใจ และต้องวาดมือไปพร้อม ๆ กันทั้งสองข้างในจังหวะพุ่งมือ เริ่มด้วยการให้ฝ่ามือทั้งสองข้างคว่ำลงสู่พื้นสระ มืออยู่ห่างกันประมาณช่วงกว้างของไหล่ ลากหรือกวาดมือออกไปด้านข้างลำตัว แล้วกดมือลงโดยไม่มีการหยุดชะงัก ให้ทำติดต่อกันไปเป็นจังหวะเดียว ข้อศอกงอเล็กน้อยเพื่อให้การกดมือลงไปในน้ำเป็นไปได้ดี และยังคงต้องยกข้อศอกขึ้นสูงไว้ก่อนในขณะที่พุ้ยน้ำออกไปด้านหลังลงไปสู่เส้นกลางตัว การพุ้ยน้ำให้ทำท่าทางเหมือนกับการใช้แขนและลำตัวม้วนอยู่เหนือถังน้ำมัน เมื่อสิ้นสุดการม้วนตัวดังกล่าว ก็เข้าสู่ช่วงของการผลักข้อมือหรือการเหยียดแขนออกเต็มที่ โดยมือทั้งสองจะอยู่ข้าง ๆ ต้นขา การว่ายน้ำท่าผีเสื้อจะใช้แรงจากแขนและหัวไหล่มาก
การกลับเข้าที่ เริ่มด้วยการผ่อนข้อมือและยกข้อศอกพ้นขึ้นจากน้ำ ต้องไม่เกร็งข้อมือและต้องยกข้อศอกขึ้นสูง ต่อจากนั้นค่อยเคลื่อนไหวมือกลับเข้าสู่ท่าเริ่มต้นด้วยการลดข้อมือลงสู่ผิวน้ำและต้องควบคุมแรงด้วยการก้มศีรษะและการเตะเท้าลงด้านล่าง เพื่อช่วยให้แขนกลับเข้าสู่ท่าเริ่มต้นอีกครั้ง มือและแขนจะเคลื่อนที่ลงสู่ผิวน้ำอย่างต่อเนื่องกันตรงตำแหน่งด้านหน้าของไหล่ การพุ่งมือลงน้ำเริ่มที่ปลายนิ้วก่อน
ทักษะการใช้ขา.
การใช้ขาและเท้าให้ทำเหมือนปลาโลมาว่ายน้ำ หรือทำเหมือนการเคลื่อนไหวเฉพาะท่อนหางของมัน คือใช้เท้าคู่เตะพร้อม ๆ กัน โดยกระทุ่มขึ้น-ลงในแนวดิ่ง เพื่อให้ลำตัวเคลื่อนที่เพราะจะส่งผลต่อการเตะเท้าที่ถูกต้อง เริ่มฝึกเคลื่อนไหวขาด้วยการยกสะโพกขึ้น แล้วงอเข่าทั้งสองข้างไปพร้อมกัน การงอเข่าเล็กน้อยเช่นนี้จะทำให้ส้นเท้าตั้งขึ้นไปหาผิวน้ำ ต่อจากนั้นลดสะโพกต่ำลง แล้วเหยียดขาเตะออกไปให้ตึงเต็มที่ ในขั้นสุดท้ายปลายเท้าจะเหยียดตรง การเคลื่อนไหวลำตัวและขาให้สัมพันธ์กันเป็นเรื่องสำคัญมาก เพราะจะทำให้ว่ายท่าผีเสื้อได้ถูกต้องต่อไป
การหายใจ.
การหายใจในท่าผีเสื้อมีความสำคัญต่อท่าทางการว่ายที่ถูกต้องมากที่สุดส่วนหนึ่ง การหายใจเริ่มขึ้นภายหลังที่ได้หายใจออกใต้น้ำไปแล้ว ด้วยการยกศีรษะขึ้นข้างหน้า ในลักษณะของการยื่นคางออกไปตรง ๆ แล้วหายใจเข้าในขณะที่ขายังอยู่ในจังหวะของการเตะลงต่ำ และพร้อม ๆ กันนั้นแขนก็จะเคลื่อนที่เข้าสู่จังหวะการผลักมือขึ้น หลังสิ้นสุดการผลักมืออย่างสมบูรณ์ ศีรษะจะม้วนขึ้นและลง ไม่ใช่ยกขึ้นยกลง การกลับเข้าที่ของแขนในช่วงนี้เป็นการกลับเข้าสู่ขั้นการเตรียมเพื่อการเริ่มต้นใหม่ต่อไป
ท่ากรรเชียง

ท่ากรรเชียง  เป็นท่าว่ายน้ำที่นิยมกันทั้งในการแข่งขันและในการออกกำลังกายยามว่าง ผู้เริ่มฝึกว่ายน้ำจะมีความรู้สึกว่าตนเองเรียนรู้วิธีการว่ายท่ากรรเชียงได้ง่ายกว่าท่าวัดวา ท่ากบหรือท่าผีเสื้อ เพราะใบหน้าไม่ต้องจมอยู่ในน้ำ นอกจากนี้การลอยตัวหงายว่ายท่ากรรเชียงทำให้หายใจได้สะดวกกว่า ลืมตาได้ง่ายกว่า แต่การว่ายน้ำไปข้างหลังซึ่งตามองไม่เห็น ต้องระวังไม่ให้ชนกับสิ่งอื่น ก่อนฝึกท่ากรรเชียงต้องแน่ใจว่าสามารถลอยตัวหงายได้ดี ไม่เกร็ง แล้วจึงเริ่มฝึกขั้นต่อไป
เทคนิค.
การเคลื่อนไหวของแขน.
วางแขนข้างใดข้างหนึ่งลงในน้ำ ในลักษณะแขนเหยียดตรงเหนือศีรษะจนเกือบเป็นเส้นตรงกับหัวไหล่ นิ้วมือทั้งห้าชิดกัน โดยนิ้วก้อยจะสัมผัสผิวน้ำเป็นอันดับแรกตรงตำแหน่งด้านหลัง ในตำแหน่ง 11 นาฬิกา หรือ 1 นาฬิกา ให้ไหล่ยกเล็กน้อยและหันฝ่ามือออกจากลำตัว ในจุดนี้มือจะกดลงในน้ำลึกประมาณ 4-6 นิ้ว ต่อจากนั้นให้พุ้ยน้ำและผลักฝ่ามือกลับเข้ามาที่ขา เป็นการเคลื่อนไหวในลักษณะลง-ขึ้น-ลงเหมือนขว้างน้ำหรือร่อนจานตรงไปยังเท้าด้วยฝ่ามือ เมื่อสิ้นสุดการเคลื่อนไหวแขนในแต่ละครั้งมือจะอยู่ชิดกับขา ฝ่ามือลงสู่พื้นสระ หลังจากผลักมือไปแล้วจะยกขึ้นพ้นน้ำ ขั้นตอนนี้เรียกว่าการกลับเข้าที่ วิธีปฏิบัติอย่างง่ายที่สุดในการดึงแขนกลับเข้าที่คือพยายามเหยียดแขนให้ตรงและยกขึ้นตรง ๆ จุดหมุน คือ ข้อต่อหัวไหล่และยกมือขึ้นจนถึงจุดสูงสุดในอากาศแล้วฝ่ามือจะหมุนออกไปจากลำตัวซึ่งจะทำให้นิ้วก้อยหันลงสู่ผิวน้ำเป็นอันดับแรก เมื่อจะยกแขนขึ้นจากน้ำต้องหันฝ่ามือเข้าหาขาก่อน โดยบิดข้อมือเล็กน้อยให้ฝ่ามืออยู่ข้างขา แล้วยกขึ้นตรง ๆ หัวแม่มือจะพ้นน้ำขึ้นมาก่อน ถ้ายกขึ้นในลักษณะคว่ำมือจะเกิดแรงต้านทานกับน้ำ ทำให้ความเร็วลดลงได้ การเคลื่อนไหวแขนมีความสำคัญต่อการเคลื่อนที่ไปข้างหน้ามากกว่าการเคลื่อนไหวขา
การเตะสลับเท้าได้คงที่สม่ำเสมอเป็นหัวใจของความสำเร็จในการว่ายท่ากรรเชียง ในขณะเคลื่อนไหวเท้า ให้งอเข่าเล็กน้อยในจังหวะที่เตะปลายเท้าขึ้นบน พร้อมกันนั้นปลายเท้าต้องชี้ตรง ไม่เกร็งข้อเท้า ขณะเตะสลับเท้าควรจำไว้ว่า ต้องทำน้ำให้เดือดด้วยปลายเท้า ในลักษณะนี้คือการทำน้ำกระจายขึ้นเพียงเล็กน้อยเท่านั้น
การหายใจ.
หลังจากรู้วิธีเคลื่อนไหวแขนและขาแล้ว ต่อไปก็ควรฝึกการหายใจให้เป็นจังหวะที่สม่ำเสมอและทำด้วยความรู้สึกผ่อนคลาย สบายและไม่เกร็ง โดยปฏิบัติ ดังนี้มือทั้งสองอยู่ในตำแหน่งที่ตรงข้ามกันเสมอ เมื่อมือข้างหนึ่งต้องลงสู่น้ำ ในขณะเดียวกันต้องยกปลายเท้าหรือหัวแม่เท้าเตะสลับในลักษณะตีน้ำให้เดือด หายใจเข้า-ออกให้เป็นจังหวะสม่ำเสมอคงที่ ช้า ๆ ไม่เร่งรีบ จะช่วยให้ฝึกว่ายน้ำท่ากรรเชียงได้ง่ายและดีขึ้นโดยใช้เวลาไม่มากเกินไป
เอาต์ออฟแอชิส

เอาต์ออฟแอชิส  เป็นสตูดิโออัลบั้มเปิดตัวของวงดนตรีร็อกชาวอเมริกัน เดดบายซันไรส์ ซึ่งประกอบด้วย เชสเตอร์ เบนนิงตัน นักร้องนำจากวง ลิงคินพาร์ก และสมาชิกจากวง จูเลียน-เค อัลบั้มนี้ออกจำหน่ายเมื่อวันที่ 13 ตุลาคม พ.ศ. 2552 ผ่านวอร์เนอร์บราเธอร์สเรเคิดส์ มีโปรดิวเซอร์ คือ Howard Benson อัลบั้มนี้ได้ออกซิงเกิลมาทั้งหมด 5 ซิงเกิล ได้แก่ "Crawl Back In", "Let Down", "Inside of Me", "Too Late" และ "Fire" (ซึ่งออกจำหน่ายเฉพาะในประเทศญี่ปุ่น) โดยอัลบั้มนี้ได้รับการตอบรับที่ดี และติดอันดับที่ 29 ในชาร์ต"บิลบอร์ด" 200 อัลบั้มนี้ประสบความสำเร็จในระดับปานกลางในชาร์ตของสหรัฐอเมริกา
รายชื่อเพลง.
เพลงทั้งหมดแต่งโดยเชสเตอร์ เบนนิงตัน, อาเมียร์ เดแรก, ไรอัน ชัก และ แอนโทนี แวลคิก
ท่ากบ

ท่ากบ  เป็นท่าว่ายน้ำประเภทหนึ่ง การว่ายท่ากบต้องอาศัยความแข็งแรงของกล้ามเนื้อของช่วงล่างตั้งแต่สะโพกจนถึงข้อเท้า อีกทั้งมีโครงสร้างร่างกายที่เหมาะสม เช่น ข้อเท้าและข้อพับที่หัวเข่าต้องมีความยืดหยุ่นและมีความแข็งแรงสูง ว่ายท่ากบที่ถูกต้องคือ ห้ามยกแขนพ้นผิวน้ำ การใช้แขนดึงน้ำต้องดึงพร้อมกันทั้งสองข้าง เทคนิคการใช้แขนต้องเหยียดแขนไปข้างหน้าให้สุด มือปะกบติดกันเสียบในระดับผิวน้ำ หลังจากนั้นให้ปาด แขนออกโดยใช่ฝ่ามือกดน้ำในลักษณะเฉียง 45 องศา จากผิวน้ำ เทคนิคสำคัญในการดึงน้ำจังหวะที่ 1 ข้อมือต้องกว้างกว่าข้อศอก สองการดึงน้ำ จังหวะที่ 2 เป็นการล็อกข้อศอกให้อยู่กับที่ โดยให้ฝ่ามือปาดน้ำเข้าหากัน ส่วนการใช้แขนจังหวะสุดท้ายเป็นการรวบข้อศอกเข้าหากันอย่างรวดเร็ว พร้อมกับเหยียดแขนพุ่งไปข้างหน้า การใช้เท้า จังหวะแรกเป็นการพับเข่า ที่สำคัญต้องไม่เป็นการชักเข่า ส่วนจังหวะที่สองเป็นการแบะฝ่าเท้าออกโดยล็อกเข่าให้อยู่กับที่ และในจังหวะสุดท้ายให้ถีบฝ่าเท้าออกพร้อมทั้งรวบฝ่าเท้าเข้าหาประกบกันอย่างรวดเร็ว เทคนิคที่สำคัญในการใช้เท้าอยู่ที่จังหวะถีบสุดท้ายต้องมีความเร็วหรืออัตราการเร่งของการใช้เท้าเข้ามาเกี่ยวข้องกันด้วย ตำแหน่งของลำตัว ในการว่ายท่ากบท่าปกติจะเอียงประมาณ 15 องศา จากผิวน้ำ
เทคนิค.
การเคลื่อนไหวของแขน.
การพุ้ยน้ำในท่ากบเริ่มด้วยการเหยียดแขนออกไปข้างหน้าให้มืออยู่ต่ำจากระดับผิวน้ำลงมาประมาณ 4-5 นิ้วใช้ฝ่ามือกดพุ้ยน้ำออกด้านข้างให้ลึกลงมาในน้ำแล้ววาดเลยไปข้างหลัง จนกระทั่งเมื่ออยู่ตรงตำแหน่งด้านนอกของข้อศอก (โดยประมาณ) จากนั้นรวบมือทั้งสองข้างเข้ามาด้านในแล้วรวบชิดกันไว้ใต้คางให้ค่อนไปข้างหน้าเล็กน้อย ตรงจุดนี้มือจะพุ่งตรงไปข้างหน้าพร้อม ๆ กัน จนกระทั่งแขนเหยียดตรงสู่การเริ่มต้นใหม่ เหมือนกับการเอามือทั้งสองข้างวาดรูปหัวใจจากห้องบนมาหาห้องล่าง ลองพยายามวาดภาพหัวใจโดยใช้ปลายนิ้วกดออกไปด้านข้าง ลากลงต่ำและลากออกไปทางข้างหลังแล้วรวบมือเข้าหากัน
ข้อควรจำ การพุ้ยน้ำตามขั้นตอนต่าง ๆ ข้างต้น จะต้องทำให้ต่อเนื่องกันหรือเป็นจังหวะเดียวโดยตลอด ไม่หยุดชะงัก ด้วยความเร็วคงที่และพยายามเคลื่อนไหวมือให้เร็วที่สุดในลักษณะวาดรูปหัวใจ
การเคลื่อนไหวของขา.
ขาทั้งสองต้องเหยียดออกไปอยู่ใต้น้ำ ลึกจากผิวน้ำประมาณ 6 นิ้ว โดยยกส้นเท้าขึ้นก่อน แล้วจึงวาดเท้าออกไปพร้อมๆ กันให้เหมือนรูปพัด หัวแม่เท้าบิดออกด้านข้าง งอเข่า เข่าไม่ชิด ความกว้างระหว่างเข่าทั้งสองข้างไม่มากเกินกว่าความกว้างระหว่างส้นเท้าทั้งสอง เตะเท้าให้เป็นวงกลมไปด้านหลังพร้อมๆ กัน โดยให้รู้ว่าได้ใช้ด้านข้างของเท้าถีบน้ำออกไปสิ่งสำคัญที่ต้องจำ คือหลังเตะเท้าพร้อมกันแล้ว ต้องชิดส้นเท้าเข้าหากันเสมอ
การหายใจ.
ต้องควบคุมการหายใจในท่ากบไว้ให้เป็นจังหวะสม่ำเสมอและสัมพันธ์กับแขนและขา โดยฝึกการหายใจเข้าตรงกลางจังหวะที่แขนและขาเคลื่อนไหวในการว่ายแต่ละครั้ง ต้องพยายามหายใจเข้าอย่างเร็ว ในขณะที่มือเคลื่อนที่มาได้ครึ่งหนึ่งของระยะทางพุ้ยน้ำทั้งหมด และจะทำไปพร้อม ๆ กันกับลำตัวท่อนบนที่โผล่พ้นจากน้ำขึ้นมา ขณะวาดมือพุ้ยน้ำเป็นวงกลมอยู่ใต้ลำตัว ศีรษะจะลดต่ำลงจนผิวน้ำอยู่ในระดับคิ้วเพื่อให้ลำตัวเหยียดพุ่งไปข้าหน้า ในจุดนี้ต้องเป่าลมออกจากปาก ต้องแน่ใจเสมอว่า การหายใจเป็นไปอย่างสม่ำเสมอ ต่อเนื่อง ไม่สะดุดและควบคุมได้โดยไม่เป็นอุปสรรคต่อการพุ่งตัวไปข้างหน้า ไม่มีการหยุดเคลื่อนไหวขณะหายใจ การทรงตัวในช่วงสุดท้ายของการเหยียดตัวออกไปนั้น เป็นช่วงที่หยุดพักได้เล็กน้อย ซึ่งมีผลให้ขาได้หยุดการเตะกวาดน้ำ และเมื่อมือไม่ได้พุ้ยน้ำ ขาต้องเตะน้ำสลับกันไปกับมือเสมอ จึงจะเป็นท่าที่ถูกต้องสมบูรณ์การเคลื่อนไหวร่างกาย
ฟุตบอลชิงแชมป์แห่งชาติอาเซียน 2000

อาเซียนฟุตบอลแชมเปียนชิพ หรือภายใต้ชื่อของ ไทเกอร์คัพ ตามผู้สนับสนุน โดยครั้งนี้ประเทศไทย เป็นเจ้าภาพ เริ่มการแข่งขันตั้งแต่วัน 5 พฤศจิกายน - 18 พฤศจิกายน พ.ศ. 2543 โดยมีประเทศเข้าร่วมการแข่งขันทั้งหมด 9 ประเทศ
การแข่งขัน.
รอบแบ่งกลุ่ม.
กลุ่มเอ.
การแข่งขันจัดขึ้นที่สนามกีฬาสมโภชเชียงใหม่ 700 ปี อำเภอแม่ริม จังหวัดเชียงใหม่
กลุ่มบี.
การแข่งขันจัดขึ้นที่สนามกีฬาติณสูลานนท์ อำเภอเมืองสงขลา จังหวัดสงขลา
อันดับดาวซัลโว.
<templatestyles src="Col-begin/styles.css"/>
ข้อมูล.
<templatestyles src="Reflist/styles.css" />